**Zmluva o poskytnutí pomoci de minimis**

**(zmluva o nepriamej pomoci)**

uzavretá podľa § 3 ods. 2 písm. d) zák. č. 292/2014 Z. z. v znení neskorších predpisov, podľa § 269 ods. 2 zák. č. 513/1991 Zb. v znení neskorších predpisov a podľa časti H. Schémy na podporu kreatívneho a kultúrneho priemyslu (schéma pomoci de minimis) (Schéma DM 8/2021) v platnom znení vrátane všetkých jej dodatkov (ďalej ako „Schéma DM 8/2021“)

medzi:

1. Obchodné meno (názov): ......................................

Sídlo: ......................................

IČO: ......................................

Zapísaný v ............, pod číslom ..........................

Konajúci prostredníctvom: ........................................, .....................

 ........................................, .....................

Zodpovedná osoba za Kreatívne centrum pre účely tejto zmluvy:

Meno a priezvisko: .........................................

Kontaktné údaje: tel.: ..............................., e-mail: ................................

Vykonávajúci činnosti Kreatívneho centra ..................... (ďalej ako „KC“)

Webové sídlo KC: ........................................................

(ďalej v tejto zmluve ako „KC“)

a

1. Obchodné meno (názov): ......................................

Sídlo: ......................................

IČO: ......................................

Zapísaný v ............, pod číslom ..........................

Konajúci prostredníctvom: ........................................, .....................

 ........................................, .....................

(ďalej v tejto zmluve ako „užívateľ“),

(KC a užívateľ môžu byť každý za seba označovaní ako „zmluvná strana“, spoločne ako „zmluvné strany“),

so zreteľom na to, že k realizácii programov a v ich rámci k poskytovaniu služieb KC dochádza v nadväznosti na realizáciu projektu ................................... (ďalej ako „Projekt“), ktorý KC realizuje ako prijímateľ na základe zmluvy o poskytnutí nenávratného finančného príspevku č. ............ uzavretej s poskytovateľom Ministerstvo kultúry Slovenskej republiky, pričom trvanie tejto zmluvy nemusí byť ohraničené trvaním Projektu,

so zreteľom na to, že užívateľ je hospodárskym subjektom, teda podnikom, v dôsledku čoho predstavuje prijatie služieb KC prijatie pomoci de minimis podnikom vo forme nepriamej pomoci, a preto je právne postavenie užívateľa pri prijímaní služieb poskytovaných KC regulované podmienkami uvedenými v Schéme DM 8/2021 v nadväznosti na nariadenie Komisie (EÚ) č. 1407/2013 o uplatňovaní článkov 107 a 108 Zmluvy o fungovaní Európskej únie na pomoc de minimis (ďalej ako „Nariadenie de minimis“),

sa dohodli na uzavretí tejto zmluvy o poskytnutí pomoci de minimis (zmluve o nepriamej pomoci) takto :

**Článok 1 – Základné ustanovenia**

1. Táto zmluva sa uzatvára za účelom poskytovania služieb zo strany KC užívateľovi na základe akceptovanej prihlášky užívateľa ako uchádzača o služby KC poskytované samostatne alebo ako súčasť programu, ktorý KC realizuje.
2. Právne postavenie, práva a povinnosti zmluvných strán sa riadia touto zmluvou, všeobecnými podmienkami pre poskytovanie služieb Kreatívnym centrom (ďalej ako „Všeobecné podmienky“), príslušnou výzvou KC, na základe ktorej podal užívateľ prihlášku (článok 2 ods. 1 tejto zmluvy) (ďalej ako „výzva KC“ alebo „príslušná výzva KC“), obsahom akceptovanej prihlášky užívateľa v súvislosti s príslušnou výzvou KC a Schémou DM 8/2021. V prípade rozdielnej úpravy podľa dokumentov uvedených v predchádzajúcej vete má prednosť znenie Schémy DM 8/2021 pred touto zmluvou a táto zmluva má prednosť pred ostatnými dokumentami.
3. Všeobecné podmienky tvoria súčasť tejto zmluvy podľa § 273 ods. 1 Obchodného zákonníka. Užívateľ podpisom tejto zmluvy potvrdzuje, že sa dôsledne oboznámil s obsahom Všeobecných podmienok, súhlasí s nimi a je pripravený prijímať služby KC za podmienok vyplývajúcich zo Všeobecných podmienok a z tejto zmluvy. Užívateľ sa súčasne zaväzuje, že bude plniť všetky povinnosti, ktoré pre neho vyplývajú z tejto zmluvy a zo Všeobecných podmienok.

**Článok 2 – Poskytnutie pomoci de minimis**

1. Užívateľovi sa podľa tejto zmluvy poskytuje pomoc de minimis ako nepriama pomoc zodpovedajúca charakteru a rozsahu služby, ktorú mu KC poskytuje podľa akceptovanej prihlášky užívateľa, po splnení podmienok stanovených vo výzve KC ................................... a vyplývajúcich zo Schémy DM 8/2021 takto:
2. označenie poskytovanej služby zo strany KC užívateľovi: ..................................................................................................................................................................................................................................................................
3. rozsah poskytovanej služby podľa písm. a): ..........................................................
4. finančná hodnota poskytovanej služby (písm. a) za jednotku uvedenú v písm. b) tohto odseku ..........................................................................................................
5. Výška pomoci de minimis za službu/y podľa ods. 1 tohto článku predstavuje sumu ...................... Eur, pričom zohľadňuje prípadné spolufinancovanie zo strany užívateľa podľa pravidiel uvedených v častiach H, I a K Schémy DM 8/2021.
6. Užívateľ si je vedomý toho, že poskytovaná pomoc de minimis má charakter nepriamej pomoci, preto k reálnemu prevodu finančných prostriedkov nedôjde. Jej výška vyjadruje výdavky, ktoré by užívateľovi vznikli v prípade, ak by mu boli služby poskytované za trhových podmienok, so zohľadnením prípadného spolufinancovania poskytovaného zo strany užívateľa.
7. Podľa článku 3 ods. 4 Nariadenia de minimis a podľa časti L. bod 6 Schémy DM 8/2021 k poskytnutiu pomoci de minimis podľa tejto zmluvy dôjde účinnosťou tejto zmluvy, bez ohľadu na prípadné postupné poskytovanie služby KC.

**Článok 3 – Práva a povinnosti zmluvných strán**

1. Práva a povinnosti zmluvných strán sú podrobne upravené vo Všeobecných podmienkach a zmluvné strany sa zaväzujú ich plniť podľa obsahu Všeobecných podmienok.
2. Užívateľ vyhlasuje, že ku dňu nadobudnutia účinnosti tejto zmluvy spĺňa všetky podmienky pre poskytnutie pomoci de minimis podľa Schémy DM 8/2021 a všetky podmienky oprávnenosti užívateľa (ako uchádzača) podľa príslušnej výzvy KC.
3. Užívateľ je oprávnený na poskytnutie viacerých služieb realizovaných alebo poskytovaných KC za predpokladu, že bude dodržaný strop pomoci de minimis uvedený v článku 3 ods. 2 Nariadenia de minimis.
4. Táto zmluva sa uzatvára na dobu určitú do skončenia poskytovania služby podľa článku 2 ods. 1. Podľa Všeobecných podmienok môže dôjsť k predčasnému ukončeniu poskytovania služby KC. Právne vzťahy zmluvných strán sa riadia v takomto prípade ustanoveniami Všeobecných podmienok.
5. Užívateľ súhlasí s ustanoveniami Všeobecných podmienok upravujúcich:
6. predčasné ukončenie účasti užívateľa na poskytovaní služieb KC,
7. povinnosť vrátiť poskytnutú pomoc de minimis a
8. povinnosť strpieť výkon kontroly.
9. Pre prípad predčasného ukončenia účasti užívateľa na službách poskytovaných KC užívateľ vyhlasuje, že si je vedomý svojej povinnosti vrátiť poskytnutú pomoc de minimis podľa tejto zmluvy v rozsahu podľa článku V. ods. 4 Všeobecných podmienok.

**Článok 4 – Záverečné ustanovenia**

1. Táto zmluva je uzavretá jej podpisom oboma zmluvnými stranami a nadobúda účinnosť deň po jej zverejnení v Centrálnom registri zmlúv podľa § 5a zák. č. 211/2000 Z. z. v znení neskorších predpisov.
2. Účinnosť tejto zmluvy je viazaná na rozväzovaciu podmienku podľa § 36 Občianskeho zákonníka spočívajúcu v tom, ak
3. ku dňu nadobudnutia účinnosti tejto zmluvy užívateľ ako jediný podnik podľa článku 2 ods. 2 Nariadenia de minimis prekračuje strop pomoci de minimis podľa článku 3 ods, 2 Nariadenia de minimis a súčasne neboli účastníkovi poskytnuté žiadne služby podľa článku 2 ods. 1 tejto zmluvy, alebo
4. sa do začatia poskytovania služieb užívateľovi podľa článku 2 ods. 1 tejto zmluvy zistí porušenie alebo nesplnenie podmienok výberu uchádzačov podľa príslušnej výzvy KC a/alebo Schémy DM 8/2021 pre službu podľa článku 2 ods. 1 tejto zmluvy,

táto zmluva sa zrušuje s účinkami ex tunc, v dôsledku čoho sa na ňu hľadí, akoby nikdy nedošlo k jej uzavretiu. O tom, že došlo k uplatneniu rozväzovacej podmienky podľa písm. a) alebo b) vyššie, bude užívateľ informovaný zo strany KC písomne s príslušným odôvodnením, a to listom, cez e-schránku alebo e-mailom s využitím kontaktných údajov uvedených pri vymedzení zmluvných strán tejto zmluvy.

1. Právny vzťah založený touto zmluvou sa riadi Obchodným zákonníkom. V prípade, ak sa na niektorú zo zmluvných strán nevzťahuje osobná pôsobnosť Obchodného zákonníka, táto zmluvná strana podpisom tejto zmluvy vykonala voľbu práva podľa § 262 ods. 1 Obchodného zákonníka.
2. Zmluvné strany vyhlasujú, že sú si plne vedomé svojich práv a povinností, ktoré nadobudli na základe tejto zmluvy, zmluvu uzavreli slobodne, vážne a sú pripravené dôsledne plniť svoje povinnosti vyplývajúce z právneho vzťahu založeného touto zmluvou.

Podpisy zmluvných strán

Za KC: Za užívateľa:

V ............................, dňa ................. V ............................, dňa .................

.............................................. ....................................................

.............................................. ....................................................